《延寿寺僧小轩极萧洒予为名曰林乐取庄生所谓》
宋代·黄庭坚

积雨灵香润，晚风红药翻。
盥手散经帙，烹茶洗睡昏。
野僧甚淳古，养拙贲邱园。
风怀交四境，蓬藋底百椽。
山林皋壤欤，可为知音言。
而我与人乐，因之名此轩。
孟夏妪万物，正昼晦郊原。
隔墙见牛羊，定知春笋繁。
俄顷倒干戈，水攻仰翻盆。
地中鸣鼓角，百万薄悬门。
部曲伏床下，少定未寒暄。
疾雷将雨电，破柱取蛟蚖。
我初未知尔，宴坐漱灵根。
谅知岑寂地，竟可安元元。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。